**Հասարակագիտության հարցաշար**

1. Ինչո՞վ է մարդը տարբերվում կենդանական աշխարհի այլ ներկայացուցիչներից: Ի՞նչն է բնորոշ միայն մարդուն:

2. Ինչու՞ է մարդ արարածը, անհիշելի ժամանակներից սկսած, ձգտում ճանաչելու ինչպես շրջակա աշխարհը, այնպես էլ իրեն:

3. Ինչո՞վ է պայմանավորված հասարակական խմբերի ձևավորումը:

4. Բացատրեք ընտանիքի նշանակությունը հասարակության մեջ:

5. Ի՞նչն է նյութական արժեք, և ինչը՝ հոգևոր:

6. Ի՞նչ է ազատությունը: Բերեք առնվազն երեք բացատրություն:

7. Իրավական հավասարության հասնելու համար ի՞նչ անհրաժեշտ պայմաններ են պետք:

8. Ի՞նչ միջոցներով է պետությունը կարգուկանոն հաստատում և պաշտպանում:

9. Ի՞նչ է կոռուպցիան: Որոնք են առաջացման պատճառները:

10. Որո՞նք են թրաֆիքինգի իրականացման նպատակները:

11. Նշեք հաճախ հանդիպող կոռուպցիոն դրսևորումներ՝ ըստ ՀՀ քրեական օրենսգրքի:

12. Մեր երկիրը օրենսդրական տեսանկյունից համեմատեք որևէ զարգացած, ժողովրդավարական երկրի հետ:

13. Ի՞նչ ձևերով է կիրառվում խտրականությունը:

14. Ո՞վ կարող է ընտրվել ԱՀ նախագահ:

15. Ե՞րբ է ընդունվել ՄԱԿ-ի կանոնադրությունը:

16. Համեմատեք «մարդ» և «քաղաքացի» հասկացությունները:

17. Բացատրեք «քաղաքացիական հասարակություն» հասկացությունը:

18. Որո՞նք են համացանցային լրատվության դրական և բացասական կողմերը:

19. Օրինակների միջոցով ներկայացրեք, թե ինչպես է մրցակցությունը օգուտ բերում սպառողին:

20. Որո՞նք են բարոյագիտության հիմնական տեսությունները:

21. Համեմատեք «պարտք», «խիղճ», «ամոթ» հասկացությունները:

22. Քանի՞սն են հոգեբանության զարգացման փուլերը: Նկարագրեք երրորդ փուլը:

23. Հետազոտության ինչպիսի մեթոդներ են կիրառվում հոգեբանության մեջ:

24. Ի՞նչ է բարիքը, որոնք են դրա տեսակները:

25. Որո՞նք են սեփականության ձևերը:

26. Ի՞նչ է փողը և ինչպե՞ս է ծագել:

27. Ի՞նչ է բանկը:

28. Ներկայացրեք պետական բյուջեի բովանդակությունը:

29. Բնութագրեք Սահմանադրություն հասկացությունը: Ե՞րբ է ընդունվել ՀՀ Սահմանադրությունը:

30. Ի՞նչ է օրենքը:

31. Ի՞նչ է դատական համակարգը, և ինչպիսին է դրա կառույցը Հայաստանում:

32. Ի՞նչ է վարչական դատարանը, և ինչ գործեր է այն քննում:

33. Ի՞նչ է գործարքը, և որոնք են դրա տեսակները:

34. Ինչպե՞ս է կատարվում երեխայի անվան և ազգանվան փոփոխությունը:

35. Ի՞նչ է ամենամյա արձակուրդը:

36. Աշխատանքային կարգապահական ի՞նչ տույժեր կարող է կիրառել գործատուն:

37. Ի՞նչ է պետությունը:

38. Որո՞նք են պետական կառավարման ձևերը:

39. Ի՞նչ է պետական կառուցվածքի ձևը:

40. Պետական մարմնի ի՞նչ տեսակներ կան:

41. Ե՞րբ և որտե՞ղ են առաջացել արդի իմաստով առաջին կուսակցությունները:

42. Գաղափարաքաղաքական ի՞նչ հոսանքներ գիտեք, ներկայացրեք մի քանիսը:

43. Ի՞նչ դրսևորումներ կարող է ունենալ ազգայնականությունը, ինչո՞վ է դրանից տարբերվում ռասիզմը:

44. Ի՞նչ է արժեքը:

45. Ի՞նչ է նշանակում փիլիսոփայություն, որն է նրա ուսումնասիրության առարկան:

46. Կա արդյոք կապ ազատության և երջանկության միջև: Ինչու՞:

47. Որո՞նք են քաղաքական գլոբալացման դրական և բացասական կողմերը:

48. Ի՞նչ է տեղեկատվական հասարակությունը, ինչպիսի առանձնահատկություններ այն ունի:

49. Ի՞նչ է մշակույթը: Ինչպիսի՞ կարևոր մշակութային արժեքներ են ստեղծվել մարդկության պատմության ընթացքում:

50. Ի՞նչ է աշխարհայացքը, և որո՞նք են նրա տարրերը: